รัฐบาลไทย-ข่าวทำเนียบรัฐบาล-มหาดไทย ติวเข้มข้าราชการรุ่นใหม่ ต้องมีความมุ่งมั่นทุ่มเท  ทำงานเพื่อประโยชน์สุขของประชาชนและประเทศชาติ
วันพุธที่ 12 ธันวาคม 2561
มหาดไทย ติวเข้มข้าราชการรุ่นใหม่ ต้องมีความมุ่งมั่นทุ่มเท  ทํางานเพื่อประโยชน์สุขของประชาชนและประเทศชาติ
มหาดไทย ติวเข้มข้าราชการรุ่นใหม่ ต้องมีความมุ่งมั่นทุ่มเท ทํางานเพื่อประโยชน์สุขของประชาชนและประเทศชาติ
วันนี้ (12 ธ.ค. 61) เวลา 10.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย
นายพรพจน์ เพ็ญพาส รองปลัดกระทรวงมหาดไทย ได้รับมอบหมายจากนายฉัตรชัย พรหมเลิศ ปลัดกระทรวงมหาดไทย ให้ทําหน้าที่เป็นประธานพิธีเปิดโครงการศึกษาอบรม หลักสูตร “การเป็นข้าราชการที่ดี” รุ่นที่ 60 จัดขึ้นโดย สถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทยและข้าราชการบรรจุใหม่ให้มีความรู้ความเข้าใจระเบียบแบบแผนของทางราชการและการเป็นข้าราชการที่ดี โดยการอบรมครั้งนี้มีผู้เข้ารับการอบรม จํานวนทั้งสิ้น 100 คน ประกอบด้วย หน่วยงานในสังกัดกระทรวงมหาดไทย 109 คน และหน่วยงานในสังกัดกระทรวงวิทยาศาสตร์และเทคโนโลยี จํานวน 11 คน ใช้ระยะเวลาการอบรม 10 วัน ระหว่างวันที่ 12-21 ธันวาคม 2561 ณ วิทยาลัยมหาดไทย อําเภอบางละมุง จังหวัดชลบุรี โดยมี นายอังกูร สุ่นกุล ผู้อํานวยการสถาบันดํารงราชานุภาพ กล่าวรายงาน
โอกาสนี้ รองปลัดกระทรวงมหาดไทย ได้กล่าวแสดงความยินดีกับข้าราชการที่ได้รับการบรรจุใหม่ พร้อมทั้งได้บรรยายพิเศษในหัวข้อเรื่อง “การเป็นข้าราชการที่ดี” โดยมีใจความตอนหนึ่งว่า อาชีพ “ข้าราชการ” ถือเป็นอาชีพ
ที่มั่นคง มีความก้าวหน้า ขอให้ทุกคนจงภาคภูมิใจ และตั้งใจที่จะเป็นข้าราชการที่ดี โดยเมื่อเราก้าวเข้าสู่การเป็นข้าราชการ สิ่งที่ทุกคนต้องคํานึงถึงคือบริบทในหน้าที่การงานและความรับผิดชอบ ซึ่งการเป็นข้าราชการจะต้องเป็น
ผู้ที่มีความรู้ มีความสามารถ และเข้าใจในบทบาทหน้าที่และความสําคัญของงานราชการที่มีต่อแผ่นดิน รู้จักวิธีคิด และปฏิบัติงานโดยยึดระเบียบแบบแผน และกฎหมาย พร้อมคํานึงถึงผลการปฏิบัติและประโยชน์ต่อส่วนรวมเป็นสําคัญ ขอให้ทุกคนมีความมุ่งมั่นในการทํางาน ทั้งประโยชน์เพื่อตนเอง เพื่อองค์กร และเพื่อประชาชนตามภารกิจหน้าที่ที่ตนดํารงอยู่ พร้อมทั้งให้ข้าราชการใหม่ทุกคนได้ตระหนัก ตั้งใจทํางาน ไม่เอาเปรียบหลวง ไม่เบียดบังเวลาราชการไปเพื่อประโยชน์ส่วนตน ขอให้ทํางานอย่างเต็มความรู้ความสามารถ และปฏิบัติตนเป็นข้าราชการที่ดี เพื่อช่วยกันลบคําปรามาสที่กล่าวว่า “ข้าราชการ ทํางานเช้าชามเย็นชาม หรือ เหยียบขี้ไก่ไม่ฝ่อ” ไปจากระบบราชการไทย
จากนั้น รองปลัดกระทรวงมหาดไทย ได้มอบแนวทางในการปฏิบัติงานราชการ โดยได้เน้นย้ําหลักการทํางานและการดําเนินชีวิต เพื่อให้ผู้เข้ารับการอบรมได้นําไปปฏิบัติ และยึดเป็นแบบอย่างในการครองตนและครองงาน คือ1.การรู้จักงานในหน้าที่ และเป็นผู้มีความรู้ความสามารถ โดยหมั่นศึกษาระเบียบขั้นตอนต่างๆ ในงานที่เกี่ยวข้องหรือหน้าที่ที่ได้รับมอบหมาย มีความตั้งใจ ตั้งมั่นในการเรียนรู้ และหาประสบการณ์ในการทํางาน โดยให้ยึดหลัก “ถูกระเบียบ ทันเวลา และผลสัมฤทธิ์ที่ได้” ทั้งต่อผู้บังคับบัญชา และประโยชน์ต่อพี่น้องประชาชน 2.การรู้จักสร้างเสน่ห์ในการปฏิบัติงาน เช่น การแต่งกายให้สุภาพเรียบร้อย ถูกต้องเหมาะสมตามกาละเทศะ และภารกิจที่ได้รับมอบหมาย รู้จักอ่อนน้อมถ่อมตน มีสัมมาคาระ ยึดหลักอาวุโส ให้เกียรติกันและกัน ทั้งต่อผู้บังคับบัญชา เพื่อนร่วมงาน และผู้ติดต่อประสานงาน รวมทั้งมีจิตอาสา รู้จักการช่วยเหลือเกื้อกูล มีความเสียสละและเอื้อเฟื้อต่อกัน อันเป็นการเสริมสร้างประสบการณ์ในการทํางานอีกด้วย
ท้ายนี้ รองปลัดกระทรวงมหาดไทย ได้เน้นย้ําว่า ข้าราชการที่ดี ต้องคํานึงและยึดมั่นในสิ่งที่ “วิสัยของปุถุชนที่ดีที่พึงกระทํา” เป็นหลักสําคัญ ขอให้มุ่งมั่นบากบั่นในการทํางาน รู้จักเรียนรู้ และนําเทคโนโลยีสมัยใหม่มาปรับใช้ให้เท่าทันยุคปัจจุบัน และหมั่นพัฒนาตนเองอย่างต่อเนื่อง และสิ่งสําคัญอีกประการหนึ่ง คือการสานสัมพันธ์และสร้างเครือข่ายในการทํางาน เพื่อแลกเปลี่ยนเรียนรู้และช่วยเหลือกัน จึงขอให้ผู้เข้ารับการอบรมได้ศึกษาเรียนรู้และ
หาประสบการณ์ทั้งในด้านทักษะและวิทยาการใหม่ๆ เพื่อนํากลับไปประยุกต์ใช้และพัฒนางานที่ดํารงอยู่ให้มี
ความเจริญก้าวหน้า เพื่อประโยชน์สุขของพี่น้องประชาชน และประเทศชาติ